
 讗驻讬诇讜 谞讻谞住 讻讜诇讜 讞讜抓 诪讞讜讟诪讜 讟讛讜专. 讜讗诐 谞讻谞住 讚专讱 驻谞讬讜 诪砖谞讻谞住 专讜讘讜 讟诪讗 讗讘诇 讘诪讬注讜讟 诇讗 讚专' 讗讜砖注讬讗 讚讛讻讗 讗讬转 诇讬讛 讗驻讬' 讙讘讬 讟诪讗 砖谞讻谞住 诇诪拽讚砖 讘讬讗讛 讘诪拽爪转 诇讗 砖诪讛 讘讬讗讛 讚讘驻' 讻诇 讛驻住讜诇讬谉 (讝讘讞讬诐 讚祝 诇讘: 讜砖诐) 驻专讬讱 诇注讜诇讗 讚讗诪专 讘讬讗讛 讘诪拽爪转 砖诪讛 讘讬讗讛 讜注讜讚 讚讗驻讬' 注讜诇讗 讚讗诪专 砖诪讛 讘讬讗讛 讚讜拽讗 讙讘讬 诪拽讚砖 讻讚诪驻专砖 讛转诐 诪砖讜诐 讚讻转讬讘 讘讻诇 拽讚砖 诇讗 转讙注 讜讗诇 讛诪拽讚砖 诇讗 转讘讗 诪讛 谞讙讬注讛 讘诪拽爪转 砖诪讛 谞讙讬注讛 讗祝 讘讬讗讛 讘诪拽爪转 砖诪讛 讘讬讗讛 讗讘诇 讙讘讬 讘讬转 讛诪谞讜讙注 诪讜讚讛 讚诇讗 砖诪讛 讘讬讗讛 讚诇讗 诪爪讬谞讜 砖讛拽讬砖 讛讻转讜讘 讚讗讬 诇讗 转讬诪讗 讛讻讬 转拽砖讛 诇注讜诇讗 诪诪转谞讬转讬谉 讚诪住' 讬讚讬诐 (驻''讙 诪''讗) 讜诪讬讬转讬 诇讛 讘驻''讘 讚讞讜诇讬谉 (讚祝 诇讙:) 讛诪讻谞讬住 讬讚讬讜 诇讘讬转 讛诪谞讜讙注 讬讚讬讜 转讞诇讜转 讚讘专讬 专' 注拽讬讘讗 讜讞讻''讗 讬讚讬讜 砖谞讬讜转 讜诪驻专砖 讘诪住讻转 讞讜诇讬谉 讚讻''注 讘讬讗讛 讘诪拽爪转 诇讗 砖诪讛 讘讬讗讛 讜讘讙讝讬专讛 讬讚讬讜 讗讟讜 讙讜驻讜 拽诪讬驻诇讙讬 讜诪讬讛讜 讻砖谞讻谞住 专讜讘讜 讛讜讬 讟诪讗 讚专讜讘讜 讻讻讜诇讜 讜转讬诪讛 讚讚专讱 讗讞讜专讬讜 谞诪讬 讻砖谞讻谞住 专讜讘讜 讬讛讗 讟诪讗 诪讟注诐 讚专讜讘讜 讻讻讜诇讜 讜诪砖谞讻谞住 讻讜诇讜 讛讜讬 讟诪讗 诪讬讚讬 讚讛讜讛 讗讻诇讬诐 砖讘讘讬转 讜讬''诇 讚讗诐 讻谉 诇讗 讛讬讛 讞讬诇讜拽 讘讬谉 讚专讱 讘讬讗讛 诇讚专讱 讗讞讜专讬讜 讜讗诪讗讬 讻转讬讘 讜讛讘讗 讗诇 讛讘讬转 讚诪砖诪注 讚专讱 讘讬讗讛 讜诇讬讻讗 诇诪讬诪专 讚讗讬爪讟专讬讱 诇讜诪专 讚讛讻讗 讟注讜谉 讻讬讘讜住 讘讙讚讬诐 讻砖砖讛讛 讘讻讚讬 讗讻讬诇转 驻专住 讚住讘专讗 讛讜讗 讚讗驻讬' 谞讻谞住 讚专讱 讗讞讜专讬讜 讻讜诇讜 讗诐 砖讛讛 讻砖讬注讜专 砖讛讬讬讛 讚讟注讜谉 讻讬讘讜住 讘讙讚讬诐 讚讘讻诇 注谞讬谉 讻转讬讘 (讜讛讘讗 讗诇 讛讘讬转) 讜讛讗讜讻诇 讘讘讬转 讬讻讘住 讘讙讚讬讜: 讚专讱 讘讬讗讛 讗住专讛 转讜专讛. 讗注''讙 讚讗诪专 讘驻''拽 讚讞讜诇讬谉 (讚祝 讬: 讜砖诐) 讚讬爪讬讗讛 讚专讱 讗讞讜专讬讜 砖诪讛 讬爪讬讗讛 讚拽讗诪专 讻''讙 讘讬讜讛''讻 讬讜讻讬讞 讚讻转讬讘 讘讬讛 讬爪讬讗讛 讜转谞谉 讬爪讗 讜讘讗 诇讜 讚专讱 讻谞讬住转讜 讛讬讬谞讜 诪砖讜诐 讚讚专讱 诇爪讗转 讻谉 讻转诇诪讬讚 讛谞驻讟专 诪专讘讜 讻讚诪驻专砖 讘驻' 讛讜爪讬讗讜 诇讜 (讬讜诪讗 谞讙.): 讜讗讬谉 讗讜讻诇讬谉 砖诐 拽讚砖讬 拽讚砖讬诐. 讗驻讬诇讜 讬砖 谞拽讘 诇专讗讜转 砖诐 讚专讱 驻转讞 注讝专讛 讚讘注讬谞谉 砖讬专讗讛 驻转讞 注讝专讛 讘砖注转 讗讻讬诇讛 讻讚讗诪专 讘驻' 讗讬讝讛讜 诪拽讜诪谉 (讝讘讞讬诐 讚' 谞讜.): 讜讗讬谉 砖讜讞讟讬诐 砖诐 拽讚砖讬诐 拽诇讬诐. 讜讛''讛 讚讗讬谉 讗讜讻诇讬谉 讚讙谞讬诐 讜注诇讬讜转 诇讗 谞转拽讚砖讜 讻讚讗诪专 讘驻专拽 讻讬爪讚 爪讜诇讬谉 (驻住讞讬诐 讚祝 驻讛: 讜砖诐) 讗诇讗 谞拽讟 砖讞讬讟讛 诪砖讜诐 讚讗讻讬诇讛 讘注讝专讛 诇讗 砖讬讬讻讗 讘拽讚砖讬诐 拽诇讬诐: 讜讟诪讗 砖谞讻谞住 讚专讱 讙讙讬谉 诇讛讬讻诇 驻讟讜专. 转讬诪讛 讗诪讗讬 驻讟讜专 转讬驻讜拽 诇讬讛 讚讞讬讬讘 诪砖讜诐 讙讙 讚讛讬讻诇 讙讜驻讬讛 砖讛专讬 谞转拽讚砖 讻讚诪砖诪注 讘住讜祝 驻专拽 讻讬爪讚 爪讜诇讬谉 (砖诐) 讙讘讬 讛讗 讚讗诪专 专讘 讙讙讬谉 讜注诇讬讜转 诇讗 谞转拽讚砖讜 讜驻专讬讱 (砖诐 驻讜.) 诪讛讗 讚转谞讬讗 注诇讬讬转 讘讬转 拽讚砖讬 拽讚砖讬' 讞诪讜专讛 诪拽讚砖讬 讛拽讚砖讬诐 讜诪砖谞讬 专讘 讬讜住祝 砖讗谞讬 讛讬讻诇 讻讜' 诪砖诪注 砖谞转拽讚砖讜 注诇讬讜转 讜诪住转讘专 讚讙讙讬谉 讜注诇讬讜转 讚讬谉 讗讞讚 诇讛诐 讜爪''诇 讚讗注''驻 砖谞转拽讚砖讜 注诇讬讜转 讙讙 诇讗 谞转拽讚砖 讚注诇讬讬讛 讙讜驻讛 诇讗 讬讚注讬谞谉 讗诇讗 诪拽专讗 讚讚讜讚 讜讛转诐 诇讗 讻转讬讘 讗诇讗 注诇讬讜转 讜讻谉 诪讜讻讞 讛转诐 讘讛讚讬讗 讚拽讗诪专 转''砖 讜讙讙讜 拽讜讚砖 讜诇讗 诪砖谞讬 诪讛讬讻诇 诪讜转讬讘 讗讬谞讬砖 讻讚驻讬专砖 砖诐 讘拽讜谞讟专住 诪砖讜诐 讚讘拽专讗 诇讗 讻转讬讘 讙讙讬谉: 讗讘诇 讞讬讬讘讬谉 注诇 注砖讛 讜注诇 诇讗 转注砖讛 砖讘谞讚讛. 讜讗注''讙 讚讗诪专 讘驻专拽 讘转专讗 讚诪讻讜转 (讚祝 讬讙:) 讚讘注讬谞谉 讚讜诪讬讗 讚注''讝 讚讗诪专 专讞诪谞讗 诇讗 转注讘讬讚 讜讗讬 注讘讬讚 诪讬讞讬讬讘 讬爪讗 驻住讞 讜诪讬诇讛 注砖讛 讚谞讚讛 诇讗 转注讘讬讚 讛讜讗 讚诇讗 转驻专讜砖 讘讛谞讗讛 诪专讜讘讛: 讗讬 讘转''讞. 讞讚讗 讛讜讗 讚诪讬讞讬讬讘 讗注''驻 砖讛讜讗 诪讝讬讚 注诇 讛驻专讬砖讛 诪讻诇 诪拽讜诐 注诇 讛讻谞讬住讛 讞砖讘讬谞谉 诇讬讛 砖讘 诪讬讚讬注讛 讚讗讬诪讗 讬爪专 讗诇讘砖讬讛 讻讚讗砖讻讞谉 讘讻转讜讘讜转 讘驻专拽 谞注专讛 (讚祝 谞讗:): 

专讘讬谞讜 讞谞谞讗诇

讜驻专讬拽 讗讘讬讬 讻讙讜谉 砖讘讗 讘拽爪专讛 砖讛讜讗 驻讟讜专 诪讻专转 讜讘讛诇讬讻转讜 讛驻讱 讘爪讬谞讜专讗. 讜讻讚专讘 讛讜谞讗 讗诪专 讝专 砖讛驻讱 讘爪讬谞讜专讗 讞讬讬讘 诪讬转讛 讗诇诪讗 注讘讜讚讛 讛讬讗. 驻讬' 爪讬谞讜专讗 注爪讬 谞讜专讗. 讻讙讜谉 砖讛驻讱 讘注爪讬 讛诪注专讻讛 砖讛讞诇讘讬诐 谞转讜谞讬诐 讘讛诐 讜讙专诐 诇讛诐 诇讛转注讻诇 诪讛专讛. 讜讗砖诪注讬谞谉 专讘 讛讜谞讗 讚讻诇 拽专讜讘讬 注讘讜讚讛 注讘讜讚讛 讙诪讜专讛 讛讬讗 讜讞讬讬讘讬谉 注诇讬讛:
讬专讜砖诇诪讬 砖讬注讜专 砖讛讬讬讛 注砖专 讗诪讜转 讛讬讱 注讘讬讚讗 讚讬讛 讘讗专讜讻讛 注砖专讬谉 讜讘拽爪专讛 注砖专 讛讬诇讱 讞诪砖 讗讬谉 讬讝讬诇 讘讚讗 讞诪砖 讜讗讬谉 讬讝讬诇 讘讚讗 讟"讜. 讗"专 讬讜住讬 诇注讜诇诐 讗讬谞讜 讞讬讬讘 注讚 砖转讛讗 讗专讜讻讛 诪专讜讘讛 注诇 拽爪专讛 注砖专 讻讜':




讗"专 讛讜砖注讬讗 讟讛讜专 砖谞讻谞住 诇讘讬转 讛诪谞讜讙注 讚专讱 讗讞讜专讬讜 讗驻讬诇讜 谞讻谞住 讻讜诇讜 讞讜抓 诪讞讜讟诪讜 讟讛讜专. 砖谞讗诪专 讜讛讘讗 讗诇 讛讘讬转 讚专讱 讘讬讗讛 讗住专讛 转讜专讛. 讗讘 讗诐 谞讻谞住 讻讜诇讜 讗驻讬诇讜 讚专讱 讗讞讜专讬讜 谞讟诪讗 讚诇讗 讙专注 诪讻诇讬诐 讚讻转讬讘 讜诇讗 讬讟诪讗 讻诇 讗砖专 讘讘讬转. 



转谞讬讗 谞诪讬 讛讻讬 讘转讜住驻转讗 转讞诇转 住讚专 讟讛专讜转 讙讙讬谉 讛诇诇讜 [讗讬谉] 讗讜讻诇讬谉 砖诐 拽讚砖讬 拽讚砖讬诐. 讜讗讬谉 砖讜讞讟讬谉 砖诐 拽讚砖讬诐 拽诇讬诐. 讜讟诪讗 砖谞讻谞住 讚专讱 谞讙讬谉 诇讛讬讻诇 驻讟讜专 砖谞讗诪专 讜讗诇 讛诪拽讚砖 诇讗 转讘讗. 讚专讱 讘讬讗讛 讗住专讛 转讜专讛:




讝讜 讛讬讗 诪爪讜转 注砖讛 砖讘谞讚讛. 讜讗拽砖讬谞谉 转谞讗 讛讬讻讗 拽讗讬 讚拽转谞讬 讝讜 讛讬讗. 讜驻砖讟讬谞谉 讛转诐 拽讗讬 讘讛讜专讬讜转 驻"讘 讚拽转谞讬 讗讬谉 讞讬讬讘讬谉 注诇 注砖讛 讜注诇 诇讗 转注砖讛 砖讘诪拽讚砖 讜讻'. 



讗讘诇 讞讬讬讘讬谉 注诇 注砖讛 讜注诇 诇讗 转注砖讛 砖讘谞讚讛. 



讜讝讜 讛讬讗 诪爪讜转 注砖讛 砖讘谞讚讛 砖讞讬讬讘讬谉 注诇讬讛. 讛讬讛 诪砖诪砖 注诐 讟讛讜专讛 讜讗诪专讛 诇讜 谞讟诪讗转讬 讜驻讬专砖 诪讬讚 讞讬讬讘. 砖讬爪讬讗转讜 讛谞讬讬讛 诇讜 讻讘讬讗转讜. 



讗转诪专 讗讘讬讬 讗诪专 诪砖诪讬讛 讚讞讬讬讗 讘专 专讘 讞讬讬讘 砖转讬诐 讗讞转 注诇 讛讻谞讬住讛 讜讗讞转 注诇 讛驻专讬砖讛. 讜讻谉 讗诪专 专讘讗 讻讜'. 



讜讗拽砖讬谞谉 讘诪讗讬 讗讬 讘住诪讜讱 诇讜住转讛 讜讘转"讞 讞讚讗 讛讜讗 讚诪讬讞讬讬讘 讚讛讜讛 诇讬讛 诇诪驻专砖 注讜谞讛 住诪讜讱 诇讜住转讛 讻讚讗诪讜专 专讘谞谉 讜诇讗 (砖讬诪砖) [砖诪注] 诪讗讬 住讘专 讬讻讜诇 讗谞讬 诇讘注讜诇 讜讘砖讙讙讛 讘讗转 诇讬讚讜. 讗讘诇 讗驻专讬砖讛 诇讗 诪讬讞讬讬讘 讚讛讗 转诇诪讬讚 讛讜讗 讜讬讚注 讜讻讬讜谉 讚讬讚注 讚讻诇 讚驻专讬砖 诪讬讚 讞讬讬讘 诪讝讬讚 讛讜讗 讜诇讗讜 讘专 拽专讘谉 讜讗讬 注诐 讛讗专抓 讛讻谞住讛 讜驻专讬砖讛 讘讛注诇诐 讗讞讚 讜诇讗讜讻诇 砖谞讬 讝讬转讬 讞诇讘 讘讛注诇诐 讗讞讚 讚诪讬.





专诪讘"谉

讛讗 讚转谞谉 讗讬谉 讞讬讬讘讬谉 注诇 注砖讛 讜注诇 诇讗 转注砖讛 砖讘诪拽讚砖 讗讘诇 讞讬讬讘讬谉 注诇 注砖讛 讜注诇 诇讗 转注砖讛 砖讘谞讚讛 诪讚拽转谞讬 讛讻讬 讜诇讗 拽转谞讬 注诇 注砖讛 (讜注诇 诇讗) [讜诇讗] 转注砖讛 诪砖诪注 讚讻诇 讞讚 讜讞讚 讗讬转讬讛 讘驻谞讬 注爪诪讜 讜讗讬 讗驻砖专 诇讜诪专 注诇 注砖讛 讘诇讘讚 讞讬讬讘讬谉 砖讛专讬 讻转讜讘 讗砖专 诇讗 转注砖谞讛 讜转谞讬讗 谞诪讬 讘转讜住驻转' 讚讛讜专讬讜转 诪驻谞讬 诪讛 讞讬讬讘讬谉 注诇 注砖讛 砖讘谞讚讛 诪驻谞讬 砖讬砖 讘讛 诇讗 转注砖讛 讜讛讻讬 谞诪讬 诪驻讜专砖 讘住驻专讗 讛讬诇讻讱 砖诪注讬' 诪讬谞讛 讚诪转谞讬' 讛讻讬 拽转谞讬 讗讬谉 讞讬讬讘讬谉 讘诪拽讚砖 注诇 注砖讛 讻讙讜谉 砖谞讟诪讗 讘驻谞讬诐 讚拽专讬谞讗 讘讬讛 讜讬砖诇讞讜 诪谉 讛诪讞谞讛 讜讗注"驻 砖讬砖 谞诪讬 诇讗 转注砖讛 讚讜诇讗 讬讟诪讗讜 讗转 诪讞谞讬讛诐 注诪讜 讜讟注诪讗 诪驻讜专砖 讘讙诪' 讚讛讜专讬讜转 诪砖讜诐 讚诇讬转讬讛 讘讞讟讗转 拽讘讜注讛 讜讻谉 讗讬谉 讞讬讬讘讬谉 注诇 诇讗 转注砖讛 砖讘诪拽讚砖 讚讛讬讬谞讜 谞讟诪讗 讘讞讜抓 讚诇讬转 讘讬讛 注砖讛 讗诇讗 诇讗 转注砖讛 讗讘诇 讞讬讬讘讬谉 注诇 注砖讛 砖讘谞讚讛 讻讙讜谉 讘驻专讬砖讛 讚讗讬讻讗 注砖讛 讚讜转讛讬 谞讚转讛 注诇讬讜 讜讞讬讜讘讬讛 诪砖讜诐 讚诪爪讟专' [注诪讜 诇"转 讜注诇] 诇讗 转注砖讛 砖讘谞讚讛 讻诇讜诪专 诇讗 转注砖讛 讙专讬讚讗 讘诪拽讜诐 讚诇讬讻讗 注砖讛 讚讛讬讬谞讜 讘讗 注诇 讛谞讚讛 诪转讞诇讛 讜诪砖讜诐 讚讚诪讬讬讗谉 诪拽讚砖 讜谞讚讛 讘讛谞讱 拽转谞讬 诪转谞讬' 讛讻讬 .  讗讬谉 讞讬讬讘讬谉 注诇 注砖讛 讜注诇 诇讗 转注砖讛 砖讘诪拽讚砖 讗讘诇 讞讬讬讘讬谉 注诇 注砖讛 讜注诇 诇讗 转注砖讛 砖讘谞讚讛 诪讚拽转谞讬 讛讻讬 讜诇讗 拽转谞讬 注诇 注砖讛 (讜注诇 诇讗) [讜诇讗] 转注砖讛 诪砖诪注 讚讻诇 讞讚 讜讞讚 讗讬转讬讛 讘驻谞讬 注爪诪讜 讜讗讬 讗驻砖专 诇讜诪专 注诇 注砖讛 讘诇讘讚 讞讬讬讘讬谉 砖讛专讬 讻转讜讘 讗砖专 诇讗 转注砖谞讛 讜转谞讬讗 谞诪讬 讘转讜住驻转' 讚讛讜专讬讜转 诪驻谞讬 诪讛 讞讬讬讘讬谉 注诇 注砖讛 砖讘谞讚讛 诪驻谞讬 砖讬砖 讘讛 诇讗 转注砖讛 讜讛讻讬 谞诪讬 诪驻讜专砖 讘住驻专讗 讛讬诇讻讱 砖诪注讬' 诪讬谞讛 讚诪转谞讬' 讛讻讬 拽转谞讬 讗讬谉 讞讬讬讘讬谉 讘诪拽讚砖 注诇 注砖讛 讻讙讜谉 砖谞讟诪讗 讘驻谞讬诐 讚拽专讬谞讗 讘讬讛 讜讬砖诇讞讜 诪谉 讛诪讞谞讛 讜讗注"驻 砖讬砖 谞诪讬 诇讗 转注砖讛 讚讜诇讗 讬讟诪讗讜 讗转 诪讞谞讬讛诐 注诪讜 讜讟注诪讗 诪驻讜专砖 讘讙诪' 讚讛讜专讬讜转 诪砖讜诐 讚诇讬转讬讛 讘讞讟讗转 拽讘讜注讛 讜讻谉 讗讬谉 讞讬讬讘讬谉 注诇 诇讗 转注砖讛 砖讘诪拽讚砖 讚讛讬讬谞讜 谞讟诪讗 讘讞讜抓 讚诇讬转 讘讬讛 注砖讛 讗诇讗 诇讗 转注砖讛 讗讘诇 讞讬讬讘讬谉 注诇 注砖讛 砖讘谞讚讛 讻讙讜谉 讘驻专讬砖讛 讚讗讬讻讗 注砖讛 讚讜转讛讬 谞讚转讛 注诇讬讜 讜讞讬讜讘讬讛 诪砖讜诐 讚诪爪讟专' [注诪讜 诇"转 讜注诇] 诇讗 转注砖讛 砖讘谞讚讛 讻诇讜诪专 诇讗 转注砖讛 讙专讬讚讗 讘诪拽讜诐 讚诇讬讻讗 注砖讛 讚讛讬讬谞讜 讘讗 注诇 讛谞讚讛 诪转讞诇讛 讜诪砖讜诐 讚讚诪讬讬讗谉 诪拽讚砖 讜谞讚讛 讘讛谞讱 拽转谞讬 诪转谞讬' 讛讻讬. 



讜讚讗诪专讬' 讞讬讬讘 砖转讬诐 讗讻谞讬住讛 讜讗驻专讬砖讛.  讚讻诇 讞讚讗 诪讬谞讬讬讛讜 诪砖讻讞转 注砖讛 讗讻谞讬住讛 讜讛讝讛专转诐 讗转 讘谞讬 讬砖专讗诇 诪讟讜诪讗讜转诐 讻讚诇拽诪谉 讜诇讗 转注砖讛 讚诪爪讟专祝 注诪讜 讛讬讬谞讜 诇讗 转注砖讛 讚讘讜注诇 谞讚讛 讚讛讬讬谞讜 诇讗 转拽专讘 砖讻讬讜谉 砖讛讜讗 驻讜砖注 注诇 讻谞讬住转讜 讜讞砖讘讬' 诇讬讛 砖讜讙讙 讗讘注讬诇转讜 讛讬讬谞讜 讘讜注诇 谞讚讛. 
 讜讻讱 讗诪专讜 讘讬专讜砖诇诪讬 (讛讜专讬讜转 讘,讛) 讗讬讝讜讛讬 诪爪讜转 注砖讛 砖讘谞讚讛 讗诪专 专讘讬 讘讜谉 讜讛讝讛专转诐 讗转 讘谞讬 讬砖专讗诇 诪讟讜诪讗讜转诐 讜讗驻专讬砖讛 注砖讛 讜转讛讬 谞讚转讛 注诇讬讜 谞讚转讛 转讛讗 注诇讬讜 讻讚诇拽诪谉 [砖诐 讘讬专讜砖诇诪讬] 讜诪爪讟专祝 注诪讜 诇讗 转注砖讛 诇讗 转拽专讘 诇讗 转驻专讜砖 讛讜讗 [砖诐 讘讬专讜砖诇诪讬] 讜诪讻诇 诪拽讜诐 诇讗 转拽专讘 谞诪讬 讛讬讬谞讜 讗讝讛专讛 诇讘讜注诇 谞讚讛.





专砖讘"讗

讗诇讗 讗讬 讗诪专转 讚讜拽讗 讙诪讬专讬 讛讬讻讬 诪砖讻讞转 诇讛. 诪砖诐 专"转 讝"诇 讛拽砖讜 讗诇诪讗 诇讗, 讛讗 诪砖讻讞转 诇讛 讻讙讜谉 砖讛讜讗 砖讜讙讙 讘讻专转 讜诪讝讬讚 讘注讘讜讚讛, 讜讬"诇 讚讛讜讗 讛讚讬谉 讚讛讜讛 诪爪讬 诇诪讬诪专 讛讻讬, 讜讻讬 驻专讬拽 讻讙讜谉 砖讘讗 讘拽爪专讛 讜讛驻讱 讘爪讬谞讜专讗, 讞讚 诪转专讬 驻专讜拽讬 谞拽讟, 讜诇讚讬讚讬 拽砖讬讗 诇讬 诪讗讬 拽讗 诪拽砖讛 专' 讝讬专讗 讗讬 讚诇讗 砖讛讛 讛讬讻讬 拽讗 注讘讬讚 注讘讜讚讛, 讚讛讗 讚砖讬注讜专 讛砖转讞讜讬讬讛 讙诪讬专讬, 讜讘转讜讱 砖讬注讜专 讛砖转讞讜讬讬讛 讛讗 诪爪讬 注讘讬讚 注讘讜讚讛 诇讬转谉 讗讘专 讗讞讚 注"讙 讛讗砖 砖注诇 讛诪注专讻讛, 讗"谞 诇讛讜诇讬讱 讚诐 讜讻讬讜爪讗 讘注讘讜讚讜转 拽爪专讜转 讗诇讜 讜讗讞"讻 讬爪讗 讜讗驻讬诇讜 讻讬 诇讗 讗谞讬住 谞驻砖讬讛. 讜讬"诇 讚讗讬谉 讛讻讬 谞诪讬, 讗诇讗 讚谞讬讞讗 诇讬讛 诇讗讬转讜讬讬 讛讗 讚专讘 讛讜谞讗 讚讗诪专 讝专 砖讛驻讱 讘爪谞讜专讗 讞讬讬讘 讜诇讗 砖诪注讬谞谉 诇驻讬 讚专讻讜 讞讚讜砖 讝讛 讚拽专讜讘讬 注讘讜讚讛 注讘讬专讛 讛讬讗, 讗诇讗 讚诪"诪 转讬诪讛 专' 讝讬专讗 诪讗讬 拽讗 诪拽砖讛, 讚讗讟讜 诪讬 讛讜讛 住"讚 讚诪讗讬 讚讗诪专讬谞谉 讝专 砖砖诪砖 讞讬讬讘 诪讬转讛 讚讜拽讗 讘砖注讘讚 注讘讜讚讛 讙诪讜专讛 诪拽讘诇讛 讜讗讬诇讱, 讜谞讬讞讗 诇讬 讚讗讬谉 讛"谞 讚诪讬住讘专 住讘专 讚讛讗 讛讜讗 讚拽诪"诇 讚讗驻讬诇讜 砖讛讛 讻讚讬 注讘讜讚讛 讙诪讜专讛 讗讬谞讜 讞讬讬讘 讻专转 讗讬 讗谞讬住 谞驻砖讬讛 讘拽爪专讛 讜注讘讬讚 注讘讜讚讛 讜拽诪"诇 讚砖讬注讜专讗 讙诪讬专讬.


 诪转谞讬': 讗讬讝讜 讛讬讗 诪爪讜转 注砖讛 砖讘谞讚讛 砖讞讬讬讘讬诐 注诇讬讛 讛讬讛 诪砖诪砖 注诐 讛讟讛讜专讛 讜讗诪专讛 诇讜 谞讟诪讗转讬 驻讬专砖 诪讬讚 讞讬讬讘 诪驻谞讬 砖讬爪讬讗转讜 讛谞讗讛 诇讜 讻讘讬讗转讜. 讗诇讗 爪专讬讱 砖讬砖讛讛 注讚 砖讬诪讜转 讛讗讘专 讜诇讗 讬爪讗 讘讛谞讗讛 诪专讜讘讛 讗诇讗 讘讛谞讗讛 诪讜注讟转, 讜注砖讛 讚讬讚讬讛 诪讚讻转讬讘 (讜讬拽专讗 讟讜, 讻讚) 讜转讛讬 谞讚转讛 注诇讬讜 讜讻讚讗诪专讬谞谉 讘讙诪专讗 (讬讞, 讘) 讜讛讬讬谞讜 讚拽转谞讬 诪转谞讬转讬谉 讗讬讝讛讜 诪爪讜转 注砖讛 砖讘谞讚讛 讜讻讜' 讛讬讛 诪砖诪砖 注诐 讛讟讛讜专讛 讜讗诪专讛 诇讜 谞讟诪讗转讬 讜驻讬专砖 诪讬讚 讞讬讬讘, 讗诇诪讗 讗讬谉 诪爪讜转 注砖讛 讘谞讚讛 讗诇讗 讘诪砖诪砖 讜驻讬专砖 诪讬讚, 讗讘诇 讛讗 讚讗诪专讬谞谉 (砖诐) 讜讛讝专转诐 讗转 讘谞讬 讬砖专讗诇 诪讟讜诪讗转诐 诪讻讗谉 讗讝讛专讛 诇讘谞讬 讬砖专讗诇 砖讬驻专砖讜 诪谞砖讜转讬讛谉 住诪讜讱 诇讜住转谉, 讛讗讬 诇讗讜 注砖讛 砖讘谞讚讛 讛讜讗 讚诇讗讜 讚讗讜专讬讬转讗 讛讜讗 讗诇讗 讗住诪讻转讗 讘注诇诪讗 讛讬讗, 讜转讚注 讚拽讬"诇 讜住转讜转 诇讗讜 讚讗讜专讬讬转讗 讜讗驻讬诇讜 讘砖注转 讜住转谉 诪诪砖, 讜讻讚诪讜讻讞 讘讛讚讬讗 讘驻专拽 讻诇 讛讬讚 (谞讚讛 讟讝, 讗) 讘驻诇讜讙转讗 讚专' 讜专砖讘"讙 讘讗砖讛 砖专讜讗讛 讚诐 诪讞诪转 诪讻讛 讚拽讗诪专讬谞谉 讚讗驻讬诇讜 讘转讜讱 讬诪讬 谞讚转讛 讟讛讜专讛 诪砖讜诐 讚讜住转讜转 诇讗讜 讚讗讜专讬讬转讗.
讜诪讛 砖砖谞讬谞讜 讘驻"讘 砖诇 讛讜专讬讜转 (讞, 讘) 讗讬讝讜讛讬 诪"注 砖讘谞讚讛 驻专讜砖, 讜驻讬专砖 专砖"讬 讝"诇: 砖诐 驻专讜砖 诪谉 讛谞讚讛 住诪讜讱 诇讜住转讛 讻讚讬 砖诇讗 转讛讗 专讜讗讛 讘砖注转 转砖诪讬砖 讚讻转讬讘 讜讛讝专转诐 讗转 讘谞讬 讬砖专讗诇 注"讻. 讗讬谉 讝讛 诪讞讜讜专 讘注讬谞讬 诪讻诪讛 讟注诪讬诐, 讞讚讗 讚讛讗 拽讬"诇 讜住转讜转 诇讗讜 讚讗讜专讬讬转讗 讜讻诪讜 砖讻转讘转讬, 讜讗诐 讗讬转讗 诇讜转讬讘 诪讛讛讬讗 诪转谞讬转讬谉 诇诪"讚 讛转诐 讜住转讜转 讚专讘谞谉, 讗讬 谞诪讬 诇讬转讬 讛转诐 讛讗 诪转谞讬转讬谉 讻讬 砖拽诇讬' 讜讟专讬' 讗讬 讜住转讜转 讚讗讜专讬讬转讗 讗讜 讚专讘谞谉 讜讟专讞讬谞谉 诇讗讜拽诪' 讘转谞讗讬. 讜注讜讚 讚讛讗 诪转谞讬转讬谉 讚讛讻讗 讛讬讬谞讜 诪转谞讬转讬谉 讚讛转诐, 讜讻讚讗诪专讬谞谉 讘讙诪专讗 讛讬讻讗 拽讗讬 讚拽讗诪专 讝讜 讛讬讗 讜讗讛讚专讜 讛转诐 拽讗讬 讚拽转谞讬 讗讬谉 讞讬讬讘讬诐 注诇 注砖讛 讜注诇 诇讗 转注砖讛 砖讘诪拽讚砖 讗讘诇 讞讬讬讘讬诐 注诇 注砖讛 讜注诇 诇讗 转注砖讛 砖讘谞讚讛, 讜讗诐 讻谉 讛讬讗讱 讗驻砖专 讚讛转诐 拽转谞讬 讚诪爪讜转 注砖讛 驻专讜砖 诪砖讜诐 讜讛讝专转诐 讻讻谞讬住讛 讜讛讻讗 拽转谞讬 讜驻讬专砖 诪讬讚 讜注砖讛 讘驻专讬砖讛 讜诪砖讜诐 讜转讛讬 谞讛讚转讛 注诇讬讜, 讜注讜讚 讚讻讬 讗转讬 诇讗讜拽讜诪讬 讛讛讬讗 讚讗讘讬讬 讚讗诪专 讞讬讬讘 砖转讬诐 讘住诪讜讱 诇讜住转讛 讜讘转"讞 讗拽砖讬谞谉 讘砖诇诪讗 讗讻谞讬住讛 诇讬讞讬讬讘 拽住讘专 讬讻讜诇谞讬 诇讘注讜诇 讻诇讜诪专 讜砖讜讙讙 讛讜讗, 讜讗诐 讗讬转讗 讚专讘 诪讝讬讚 讛讜讗 讚拽讗 注讘专 讗注砖讛 讚讜讛讝专转诐 讗转 讘谞讬 讬砖专讗诇 砖讛讬"诇 诇驻专讜砖 注砖专讛 砖注讜转 讜诇讗 驻讬专砖, 讗诇讗 诪砖诪注 讚讛讗 砖驻讬专砖 专砖"讬 讝"诇 砖诐 讗讬谞讜 诪讞讜讜专, 讗诇讗 讛"驻 讗讬讝讜讛讬 诪"注 砖讘谞讚讛 驻专讜砖 讻诇讜诪专 驻专讜砖 讘讛谞讗讛 诪讜注讟转, 讜讻谉 驻讬专讜砖 讛诪驻专砖讬诐 讝"诇 讜讛转诐 住转诐 讛诇砖讜谉, 讗诇讗 讚讛讻讗 驻讬专砖讜 砖讗讬谉 讛注砖讛 讗诇讗 讘驻专讬砖讛 讚讛谞讗讛 诪讜注讟转.


 讙诪': 讞讬讬讘讬诐 注诇 注砖讛 讜注诇 诇"转 砖讘谞讚讛. 诪讚拽转谞讬 注诇 注砖讛 讜注诇 诇"转 讜诇讗 拽转谞讬 注诇 注砖讛 讜诇"转 诪砖诪注 讚注诇 讻诇 讞讚 讜讞讚 诪砖讻讞转 讘驻谞讬 注爪诪讜 注砖讛 讻讙讜谉 砖讛讬讛 诪砖诪砖 注诐 讛讟讛讜专讛 砖诇讗 讘砖注转 讜住转讛 讜讗诪专讛 诇讜 谞讟诪讗转讬 讚讞讬讬讘 诇砖讛讜转 讜诇讗 诇驻专讜砖 诪讬讚 讘讛谞讗讛 诪专讜讘讛, 讜讗讝讛专转讬讛 诪讜转讛讬 谞讚转讛 注诇讬讜 (讜讬拽专讗 讟讜, 讻讚). 讜诪讬讛讜 讘"讚 砖讞讬讬讘讬谉 注诇 讛讜讚讗转 注砖讛 讝讛 诇讗 诪砖讜诐 讛注砖讛 讘诇讘讚 讛讜讗 讚讞讬讬讘讬谉 讘讛讜讚讗转谉, 砖讗讬谉 讘"讚 讞讬讬讘讬谉 注诇 讛讜专讗转 注砖讛, 讗诇讗 注诇 诪爪讜转 诇"转 讚讻转讬讘 讗砖专 诇讗 转注砖讬谞讛, 讗诇讗 诪砖讜诐 诇讗讜 讚讗讬讻讗 讘讛讚讬讛 讚讻转讬讘 诇讗 转拽专讘 讚讗诪专 专讘 驻驻讗 讚诇讗 转驻专讜砖 讛讜讗, 讜注诇 诇"转 砖讛讬讗 讟诪讗讛 砖诪讜讝讛专 砖诇讗 诇讙诇讜转 注专讜转讛 讚讻转讬' (砖诐 讬讞, 讬讟) 讜讗诇 讗砖讛 讘谞讚转 讟讜诪讗转 诇讗 转拽专讘, 讜诇注讜诇诐 转专讜讬讬讛讜 讻诇讗讞专 砖谞讟诪讗转 讜讻诪讜 砖讗诪专讜, 讗讘诇 拽讜讚诐 砖谞讟诪讗转 诇讬讻讗 注砖讛 讻诇诇, 讚讜讛讝专转诐 讗住诪讻转讗 讘注诇诪讗 讛讜讗.


讗转诪专 讗讘讬讬 诪砖诪讬讛 讚专' 讞讬讬讗 讘专 专讘 讗诪专 讞讬讬讘 砖转讬诐 讞讚讗 讗讻谞讬住讛 讜讞讚讗 讗驻专讬砖讛. 讻诇讜诪专 讗讻谞讬住讛 诪砖讜诐 诇讗 转拽专讘 (讜讬拽专讗 讬讞, 讬讟), 砖讛专讬 谞讟诪讗转 讜注讜讚 讛讜讗 诪诪砖 注讚 砖讗诪专讛 诇讜 谞讟诪讗转讬, 讜讞讚讗 讗驻专讬砖讛 诪砖讜诐 讜转讛讬 谞讚转讛 注诇讬讜 (砖诐 讟讜, 讻讚) 讜诇讗 转驻专讜砖 讻讚诪驻专砖 讜讗讝讬诇 (讬讞, 讘) 讜讛讗 讚拽讗诪专讬 讛讻讗 讞讬讬讘 砖转讬诐 讗诪转谞讬转讬谉 拽讬讬诪讬, 讜诪驻专砖讬谞谉 诇讛 诇诪转谞讬转讬谉 讘住诪讜讱 诇讜住转讛 讻讚拽讗 诪驻专砖讬 讜讗讝诇讬 (讬讞, 讗) 讜专讘讗 讚讗诪专 (砖诐) 转专讜讬讬讛讜 转谞谞讛讜 驻专讬砖讗 转谞讬谞讗 讻谞讬住讛 转谞讬谞讗 讛讻讗 拽转谞讬 驻讬' 诪讬讚 诇讗讜 诇诪讬诪专 讚诪转谞讬转讬谉 讘砖诇讗 住诪讜讱 诇讜住转讛 讜诇讬讻讗 讗诇讗 诪砖讜诐 驻专讬砖讛 讘诇讘讚, 讗诇讗 转谞讬谞讗 讘讛讚讬讗 拽讗诪专 讚讘讬谉 砖转讗诪专 诪转谞讬' 讘住诪讜讱 诇讜住转讛 讘讬谉 讘砖诇讗 讘住诪讜讱 诇讜住转讛 诪"诪 转谞讬谞谉 讘讛 讘讛讚讬讗 驻讬专砖 诪讬讚 讞讬讬讘.


讘砖诇诪讗 讗讻谞讬住讛. 讜诇讗 讞砖讘讬谞谉 诇讛讗讬 诪讝讬讚 讜讗注"讙 讚讻转讬讘 (讜讬拽专讗 讟讜, 诇讗) 讜讛讝专转诐, 谞讛讬 讚注讘专 讘诪讝讬讚 注诇 讛讛讜讗 注砖讛 讛讛讜讗 诇讗讜 讗住讜专 谞讚讛 讛讜讗.


讘诪讗讬. 讻诇讜诪专 讛讬讻讬 诪砖讻讞转 砖转讬诐 讘讘讬讗讛 讗讞转. 讗讬诇讬诪讗 讘住诪讜讱 诇讜住转讛 讜讻诪讗谉 讗讬诇讬诪讗 讘转"讞. 讚讬讜讚注 讚注诇讜诇讛 讛讬讗 诇专讗讜转 讘讻诇 讗讜转讛 注讜谞讛 讜讻讚讗讝讛专讜 专讘谞谉 诇驻专讜砖 诪诪谞讛 住诪讜讱 诇讜住转讛 讜诇讗讜 讗谞讜住 讛讜讗, 讜诪讝讬讚 谞诪讬 诇讗 讛讜讬, 讚住讘讜专 讛讬讛 砖讬讻讜诇 诇讘注讜诇 注讚 砖诇讗 讬讘讗 讛讗专讞 讜诪讬讛讜 诇讻砖讘讗 讘转讜讱 讛讘注讬诇讛 讬讜讚注 砖讞讬讬讘 讜砖讙讙 讗"讻 讗讻谞讬住讛 诇讞讬讬讘 拽专讘谉 诪砖讜诐 讚砖讜讙讙 讛讜讗 讗讘诇 讗驻专讬砖讛 诇讗 诇讞讬讬讘 拽专讘谉 讚诪讝讬讚 讛讜讗, 讚讛讗 讬讚注 讚诇讗 讛讬讛 诇讜 诇驻专讜砖 诪讬讚 讜讘讛谞讗讛 诪专讜讘讛 讜驻讬专砖 讜讗讬 讘注诐 讛讗专抓 讗讻谞讬住讛 讜讚讗讬 讞讬讬讘 讚讗祝 讛讜讗 诇讗 讞砖讘讬谞谉 诇讬讛 讗谞讜住 讻讬讜谉 讚讛讬讗 注诇讜诇讛 诇专讗讜转 讘讗讜转讛 注讜谞讛, 讜讗驻专讬砖讛 谞诪讬 讗讬讻讗 诇诪讬诪专 诇讬讞讬讬讘 诇讗讜 诪讝讬讚 讛讜讗 诪"诪 讛专讬 讛讜讗 讻讗讜讻诇 砖谞讬 讝讬转讬 讞诇讘 讘讛注诇诐 讗讞讚, 讻讬讜谉 砖讗讬谉 诇讜 讬讚讬注讛 讘讗诪爪注 讚讗讬谞讜 讬讜讚注 砖讞讟讗 注诇 讛讻谞讬住讛, 讚住讘讜专 讗谞讜住 讗谞讬, 讜讗"讻 砖转讬讛谉 讘讗讜 诇讜 讘讛注诇诐 讗讞讚 讜讗讬谞讜 讬讜讚注 讗诇讗 讗', 讜讗讜拽讬' 诇注讜诇诐 讘住诪讜讱 诇讜住转讛 讜讘转"讞 诇讝讜 讜讗讬谉 转"讞 诇讝讜 讻诇讜诪专 转"讞 注诇 讛讻谞讬住讛 讜讗讬谉 转"讞 注诇 讛驻专讬砖讛, 讜讗"转 讛讗 诇讻谞讬住讛 诇诪讛 诇讬, 讚讛讗 讗诪专讬谞谉 诇注讬诇 讚讗驻讬诇讜 注诐 讛讗专抓 注诇 讛讻谞讬住讛 讞讬讬讘 讚诇讗讜 讗谞讜住 讛讜讗 诇讗 讛讬讗 讚注诇 讻专讞讱 诇讗 讘注讬 转"讞 注诇 讛讻谞讬住讛 讗诇讗 诪砖讜诐 讚诇讻讬 专讗转讛 讬讚注 砖讞讟讗 讻砖讘讗 注诇讬讛 讜砖讗讬谉 讝讛 讗讜谞住, 讜讻砖驻讬专砖 讘拽讜砖讬 讞讬讬讘 谞诪讬 注诇 讛驻专讬砖讛 讗讬谉 讝讛 讻讗讜讻诇 砖谞讬 讝讬转讬 讞诇讘 讘讛注诇诐 讗讞讚, 诪砖"讻 讘注诐 讛讗专抓 砖讞讜砖讘 讗祝 讻砖专讗转讛 注讚 砖诇讗 讙诪专 讘讬讗转讜 讚讗谞讜住 讛讜讗, 讜讛讬诇讻讱 讛"诇 讻讗讜讻诇 砖谞讬 讝讬转讬 讞诇讘 讘讛注诇诐 讗讞讚.





专讬讟讘"讗

讗"专 讛讜谞' 讝专 砖讛驻讱 讜讻讜' 讛"讚 讗讬 讚诇讗 讛驻讬讱 诇讗 诪讬注讻诇 讜讻讜' 驻讬' 讚诇讗 讛讜讛 诪讬注讻诇 注讚 讝诪谉 讙讚讜诇 讘讬讜转专 诪讘转专转讬 砖注讬 驻砖讬讟讗 讚注讘讜讚讛 讛讬讗 讜讗诇讗 讚讗注"讙 讚诇讗 诪讛驻讱 讛讜讛 诪讬注讻诇 驻讬' 讛讜讛 诪讬注讻诇 讘拽专讜讘 讜讗驻讬诇讜 转讜讱 砖注讛 诪讗讬 注讘讚 讜讛讬讬谞讜 讚讗讜拽讬诪谞讗 讘讞讚讗 砖注讛 讜转专转讬 砖注讬 讜讛讗 拽诪"诇 讚讻诇 拽专讜讘讬 注讘讜讚讛 注讘讜讚讛 讛讬讗 讜讗讬讻讗 讚拽"诇 讛讗 讚讗诪专讬谞谉 讘诪住讻转 注"讝 讛谞讬讞 讬砖专讗诇 讘砖专 注"讙 讙讞诇讬诐 讜讘讗 注讻讜"诐 讜讛驻讱 讘讛 诪讜转专 讜讗讜拽讬诪谞讗 讻讙讜谉 讚诪注讬拽专讗 讛讜讛 讘砖讬诇 讘转专转讬 砖注讬 讜讛砖转讗 注"讬 注讻讜"诐 讘讞讚讗 砖注讛 讜拽诪"诇 讚拽专讜讘讬 讘讬砖讜诇' 诇讗讜 讘讬砖讜诇' 讛讜讗 讜诇"拽 讚讗驻讬诇讜 讛讜讬 讛讗 讜讛讗 讚讗讜专讬讬转讗 讗驻砖专 砖讛讞诪讬专讛 转讜专讛 讘注讘讜讚讛 讜讻"砖 讚讛讻讗 讗诪专讬谞谉 讗讚讬谞讗 讚讗讜专讬讬转讗 讜讚讻讜转讛 谞诪讬 诇注谞讬谉 讛诪讘砖诇 讘砖讘转 讗驻砖专 讚讛讜讬 讞讬讬讘 讗讘诇 讛转诐 讘讘砖讜诇讬 注讻讜"诐 讚专讘谞谉 讛拽讬诇讜 讗驻讬诇讜 讘讛讗 讚诇讬讻讗 诪砖讜诐 讘谞讜转讬讛诐 讻讬讜谉 砖讘讗 诪拽爪转讜 注"讬 讬砖专讗诇 讜讗讚专讘讗 讛讬讬谞讜 诪讗讬 讚拽诪"诇 讛转诐 讚诇讗 讗诪专讬谞谉 讻讬 讛讻讗 讚拽专讜讘讬 讘讬砖讜诇讛 讘讬砖讜诇讛 讜转讚注 讚讛讻讗 讙诪专讬谞谉 讗讬驻讻讗 诇拽讜诇讗 讘讛谞讬讞讛 注讻讜"诐 讜讛驻讱 讬砖专讗诇 砖讛讜讗 诪讜转专 讜诪砖讜诐 讚拽专讜讘讬 讘讬砖讜诇讛 讘讬砖讜诇讛 讜讗讝诇讬谞谉 讛讻讗 诇拽讜诇讗 讜讛讻讗 诇拽讜诇讗 讜诇讗 住转专谉 讗讛讚讚讬 砖诪砖诇讱 谞转谞讜 诇讱 讜诇讗 讗住专讜 讗诇讗 注讚 砖讬讛讗 转讞诇转讜 讜讙诪专讜 讘讬讚 注讻讜"诐 讜讻讚讻转讬讘谞讗 讛转诐 讘住"讚:



讛谞讻谞住 诇讘讬转 讛诪谞讜讙注 讚专讱 讗讞讜专讬讜 讗驻讬诇讜 讻讜诇讜 讞讜抓 诪讞讜讟诪讜 讟讛讜专 讚讻转讬讘 讜讛讘讗 讗诇 讛讘讬转 讚专讱 讘讬讗讛 讗住专讛 转讜专讛 讜砖"诪 砖讗诇讜 谞讻谞住 讚专讱 驻谞讬讜 讞讬讬讘 讜诪讬讛讜 讚讜拽讗 砖谞讻谞住 砖诐 讻讜诇讜 讗讜 专讜讘讜 诪讬讛讜 讛讗讜讻诇 砖诇讗 谞讻谞住 讗诇讗 诪讬注讜讟讜 讗驻讬' 讚专讱 驻谞讬讜 讛讜讗 驻讟讜专 讚讘讬讗讛 讘诪拽爪转 诇讗 砖诪讛 讘讬讗讛 讜诇讗 注讜讚 讗诇讗 讗驻讬诇讜 诇注讜诇讗 讚讗诪专 讛转诐 讚砖诪讛 讘讬讗讛 讛转诐 讛讜讗 诇注谞讬谉 讘讬讗转 注讜专祝 讜诪砖讜诐 讚讻转讬讘 拽专讗 讘讻诇 拽讜讚砖 诇讗 转讙注 讜讗诇 讛诪拽讚砖 诇讗 转讘讗 诪讛 谞讙讬注讛 讘诪拽爪转 讗祝 讘讬讗讛 讘诪拽爪转 讗讘诇 讘讘讬转 讛诪谞讜讙注 诇讗 讜讛讻讬 诪讜讻讞 诪讛讗 讚转谞谉 讘驻专拽 讙' 讚诪住讻转 讬讚讬诐 讜诪讬讬转讬谞谉 诇讛 讘驻专拽 讘' 讚讞讜诇讬谉 讛诪讻谞讬住 讬讚讬讜 诇讘讬转 讛诪谞讜讙注 讬讚讬讜 转讞诇讜转 讚专"注 讜讞讻"讗 讬讚讬讜 砖谞讬讜转 讜讗诪专讬谞谉 讛转诐 注讚 讻讗谉 诇讗 驻诇讬讙讬 讗诇讗 讘讟讜诪讗转 讬讚讬诐 讚专讘谞谉 讗讘诇 诪讚讗讜专讬讬转讗 讟讛讜专 讚讻"注 讘讬讗讛 讘诪拽爪转 诇讗 砖诪讛 讘讬讗讛 讜讗"讻 转讬拽砖讬 讛讛讬讗 诪转谞讬' 诇注讜诇讗 讗诇讗 讜讚讗讬 讻讚讗诪专谉 讚注讝专讛 砖讗谞讬 讜讗"转 讜讻砖谞讻谞住 专讜讘讜 讚专讱 驻谞讬讜 诇诪讛 讛讜讗 讟诪讗 诪驻谞讬 砖专讜讘讜 讻讻讜诇讜 讗"讻 讚专讱 讗讞讜专讬讜 谞诪讬 谞讬诪讗 专讜讘讜 讻讻讜诇讜 讜讬讛讬讛 讟诪讗 讬"诇 讚诇"拽 讻诇诇 讚讗"讻 讜讛讘讗 讗诇 讛讘讬转 砖讘讗 诇讜诪专 讚专讱 讘讬讗讛 讗住专讛 转讜专讛 诪讗讬 讗讛谞讬 诇讬讛 讜诇讬讻讗 诇诪讬诪专 讚讗讬爪讟专讬讱 诇讗 砖诪讜注讬谞谉 讚讟注讜谉 讻讘讜住 讘讙讚讬诐 讗诐 砖讛讛 讻讚讬 讗讻讬诇转 驻专住 讚讛讗 讗驻讬诇讜 谞讻谞住 讚专讱 讗讞讜专讬讜 讗诐 注诪讚 砖诐 砖讬注讜专 砖讛讬讬讛 讟注讜谉 讻讬讘讜住 讘讙讚讬诐 讚讘讻诇 注谞讬谉 讻转讬讘 讜讛讗讜讻诇 讘讘讬转 讬讻讘住 讘讙讚讬讜 砖讘讗 诇砖讬注讜专 砖讛讬讬讛 讚讗讻讬诇转 驻专住 讜讛讗 讚讗诪专讬谞谉 讗讞讜专讬讜 诇讗 讞砖讬讘讗 讘讬讗讛 讜讗诇讜 讘讬爪讬讗讛 讗讬讻讗 诪"讚 讚讬爪讬讗讛 讚专讱 讗讞讜专讬讜 讬爪讬讗讛 讛讬讗 讜讻讚转谞谉 讬爪讗 讜讘讗 诇讜 讚专讱 讻谞讬住转讜 讜讻讚讗诪专讬谞谉 诇讛 讘驻"拽 讚讞讜诇讬谉 讬"诇 讚砖讗谞讬 讬爪讬讗讛 砖讚专讱 讛讜讗 讘讻讱 诇驻注诪讬诐 讻转诇诪讬讚 讛谞驻讟专 诪专讘讜 讜讻讚驻讬' 讛转诐 讘住"讚:



转谞讬讗 谞诪讬 讛讻讬 讜讻讜' 讜讗祝 注诇 讙讘 讚讛讛讬讗 讘讘讬讗转 注讝专讛 讜讻讗谉 讘讘讬转 诪谞讜讙注 讛讜讗 砖驻讬专 讬诇驻讬 讛讗 诪讛讗 讚讛讗 讙诇讜讬讬 诪诇转讗 讘注诇诪讗 讛讜讗 讘诇砖讜谉 讘讬讗讛 砖讛转讜专讛 讗讜诪专转 讜讗祝 注诇 讙讘 讚诇讙讘讬 讘讬讗讛 讘诪拽爪转 讗讬讻讗 讚诪驻诇讬讙 讘讬谞讬讬讛讜:



讜讟诪讗 砖谞讻谞住 讚专讱 讙讙讬谉 诇讛讬讻诇 驻讟讜专 砖谞讗诪专 讜讗诇 讛诪拽讚砖 诇讗 转讘讜讗 讚专讱 讘讬讗讛 讗住专讛 转讜专讛 讜讛拽砖讜 讘转讜住' 讜转讬驻讜拽 诇讬' 砖讛讜讗 讞讬讬讘 诪砖讜诐 拽讚讜砖转 讙讙 砖诇 讛讬讻诇 讚讗驻讬诇讜 诇诪"讚 讛转诐 讘驻专拽 讻讬爪讚 爪讜诇讬谉 讚注诇讬讜转 讜讙讙讬谉 诇讗 谞转拽讚砖讜 诪讜讚讛 讘注诇讬讬转 讛讛讬讻诇 讻讚讗讬转讗 讛转诐 讻讚讗诪专讬谞谉 讛转诐 砖讗谞讬 注诇讬讜转 讛讬讻诇 砖谞转拽讚砖讜 讘讜 注诇讬讜转 讜讛转诐 诪砖诪注 讚讙讙讬谉 讜注诇讬讜' 砖讜讬诐 讛诐 讘讚讬谞' 讚诪"讚 讚讻讜诇讛讜 注诇讬讜转 谞转拽讚砖讜 讛"讛 诇讙讙讬谉 (讗讘诇) [讜 爪"诇] 注诇讬讜转 讚讛讬讻诇 砖讗谞讬 讚讛转诐 诪拽专讗 讚讚讜讚 讛讜讗 讚诪讬讬转讬谞谉 诇讛 讛转诐 讗讬谉 诇谞讜 讗诇讗 讚讜拽讗 注诇讬讬讛 讜诇讗 讙讙 讗"谞 讚讛讻讗 讘诪讗讬 注住拽讬谞谉 砖谞讻谞住 诇讛讬讻诇 讚专讱 讙讙讬谉 砖讘转讗讬谉 讜讻诪"讚 注诇讬讜转 讜讙讙讬谉 诇讗 谞转拽讚砖讜. 



讝讜 讛讬讗 诪爪讜转 注砖讛 砖讘诪拽讚砖 讜讻讜' 讛讬讻讗 拽讗讬 讚拽讗诪专 讝讜 讛讬讗 讛转诐 拽讗讬 讜驻讬专砖"讬 讝"诇 讘诪住' 讛讜专讬讜转 讚拽转谞讬 讛转诐 讗讬谉 讞讬讬讘讬' 注诇 注砖讛 讜注诇 诇"转 砖讘诪拽讚砖 讗讘诇 讜讻讜' (讜诇讗 拽转谞讬) [讜讚拽转谞讬] 注诇 注砖讛 讜诇"转 诇讗讜 诇诪讬诪专讗 讚讞讬讬讘讬谉 注诇 注砖讛 讙专讬讚讗 讚诇注讜诇诐 讗讬谞谉 讞讬讬讘讬谉 拽专讘谉 注诇 注砖讛 诇讘讚讜 讚讛讗 诇讗 转注砖谞讛 讻转讬讘 讜讻讚讗讬转讗 讘讛讜专讬讜转 讜讙诐 讬讞讬讚 谞诪讬 讗讬谞讜 讞讬讬讘 拽专讘谉 注诇 注砖讛 讜讗注"驻 砖讬砖 讘讜 讻专转 诪讬讚讬 讚讛讜讛 讗驻住讞 讜诪讬诇讛 讜讻讚讗诪专讬谞谉 讘讻专讬转讜转 讜讛讬讬谞讜 讚讗诪专讬谞谉 诇拽诪谉 讘讙诪专讗 讗砖讻讞谉 注砖讛 诇讗 转注砖讛 诪谞讬谉 讻诇讜诪专 讚讘注砖讛 诇讞讜讚讬讛 诇讗 讗驻砖专 诇讞讬讜讘讬讛 讞讟讗转 讗诇讗 讛"拽 讜讞讬讬讘讬谉 注诇 注砖讛 砖讘谞讚讛 诇驻讬 砖讬砖 注诪讜 诇"转 讜讗砖诪讜注讬谞谉 讛讬讗 讙讜驻讛 讗讙讘 讗讜专讞讬谉 讚诪砖讜诐 注砖讛 诇讞讜讚讬讛 诇讗 讛讜讬 讞讬讜讘讗 讜讻谉 诪驻讜专砖 讘住驻专讗 讜转谞讬讗 讘转讜住驻转讗 讘讛讜专讬讜转 讜诪驻谞讬 诪讛 讞讬讬讘讬谉 注诇 注砖讛 砖讘谞讚讛 诇驻讬 砖讬砖 注诪讜 诇讗 转注砖讛 讜诇诪"讚 诇拽诪谉 讚讞讬讬讘 拽专讘谉 注诇 讛讻谞讬住讛 讗转讬 诇讬砖谞讗 砖驻讬专 讚转专转讬 谞讬谞讛讜 讜注砖讛 讛讬讬谞讜 驻专讬砖讛 讜诇"转 讛讬讬谞讜 讻谞讬住讛 讜讻讬 拽转谞讬 住讬驻讗 讗讬讝讜 讛讬讗 注砖讛 驻专讜砖 诪谉 讛谞讚讛 讜讗讬讝讜 讛讬讗 诇"转 诇讗 转讘讗 讗诇 讛谞讚讛 驻讬' 诇讗 转讘讗 注诇讬讛 住诪讜讱 诇讜住转讛 讜诪砖讜诐 讻谞讬住讛 讜拽专讬 诇驻专讬砖讛 讘诇砖讜谉 注砖讛 诇驻讬 砖讛讜讗 诪讘讜讗专 讬讜转专 讘讗讬住讜专 驻专讬砖讛 砖讗诪专讛 转讜专讛 讜转讛讬 谞讚转讛 注诇讬讜 砖讬注诪讜讚 讘注爪诪讜 讜诇讗 讬爪讗 注讚 砖讬诪讜转 讜诪讬谞讬讛 讛讜讗 讚诪爪讟专驻讬谉 诇诪讚讞拽 诇讗砖讻讜讞讬 讘讬讛 诇"转 讻讚讬 砖讬讘讗 讘讜 拽专讘谉 讜爪专讬讻讬诐 诇诪讬讚专砖 诇"转 砖讘讜 讜诇讜诪专 讚诇讗 转拽专讘 诇讗 转驻专讜砖 讛讜讗 讚讗讬 诇讗讜 注砖讛 讚讻转讬讘 讘讛讚讬讗 诇讗 讛讜"诇 诇诪讬讚专砖 拽专讗讬 转专讬 诇驻讜诐 驻砖讜讟讬讛 讜诇讗讬住讜专 讻谞讬住讛 拽专讬 诇"转 诪砖讜诐 讚讛讜讬 注讬拽专 讗讬住讜专讬讛 讛诪讘讜讗专 讬讜转专 讚讻转讬讘 讜讗诇 讗砖讛 讘谞讚转 讟讜诪讗转讛 诇讗 转拽专讘 诪讚诇讗 讻转讬讘 诇讗 转讘讜讗 讜讻转讘 诇讗 转拽专讘 讜诪讬谞讬讛 谞驻拽讗 诇谉 诇诪讬讚专砖 讘讬讛 注砖讛 讻讚讬 砖讬讛讗 讘讜 注砖讛 讜诇"转 讻诪讜 注诇 讛驻专讬砖讛 讜讗砖讻讞谉 诇讬讛 诪讚讻转讬讘 讜讛讝讛专转诐 讗转 讘谞讬 讬砖专讗诇 诪讟讜诪讗转诐 砖讝讛讜 注砖讛 讘讻谞讬住讛 诇诪讗谉 讚讗讬转 诇讬讛 讞讬讜讘 讘讻谞讬住讛 讜讻谉 讗诪专讜 讘讬专讜砖诇诪讬 讚讛讜专讬讜转 讗讬 讝讜 诪"注 砖讘谞讚讛 讗诪专 专' 讘讜谉 讜讛讝讛专转诐 讗转 讘谞讬 讬砖专讗诇 诪讟讜诪讗讜转诐 砖讬驻专砖讜 诪谞砖讜转讬讛诐 住诪讜讱 诇讜住转谉 讜讗注"讙 讚驻砖讜讟讬讛 讘讻诇 讛讟讜诪讗讜转 讜诇驻讜诐 讛讗 讚拽转谞讬 注诇 注砖讛 讜注诇 诇讗 转注砖讛 砖讘谞讚讛 讚驻诇讬讙谞讛讜 诇转专转讬 讜讛"拽 讞讬讬讘讬谉 注诇 讛驻专讬砖讛 砖注讬拽专讛 注砖讛 讜注诇 讛讻谞讬住讛 砖注讬拽专讛 诇"转 讜诪讬讛讜 讘讻诇 讞讚 诪讬谞讬讬讛讜 讗讬讻讗 注砖讛 讜诇"转 讜诇诪"讚 讘讙诪' 讚诇讬讻讗 讞讬讜讘 注诇 讛讻谞讬住讛 诪讚讗讜专讬讬转讗 讗驻砖专 讚讗驻讬诇讜 注砖讛 诇讬讻讗 讜诇讬转 诇讬讛 讛讛讬讗 讚讬专讜砖诇诪讬 讜讛讗 讚讗诪专讬谞谉 诇拽诪谉 讘讙诪专讗 讜讛讝专转诐 讗转 讘谞讬 讬砖专讗诇 诪讟讜诪讗讜转诐 诪讻讗谉 讗"专 讬讗砖讬讛 讗讝讛专讛 诇讘谞讬 讬砖专讗诇 讜讻讜' 讛讛讬讗 诪讚专讘谞谉 讜诇讛驻专砖转 注讜谞讛 讜拽专讗 讗住诪讻转讗 讘注诇诪讗 讗讜 讗驻砖专 讚诪讜讚讛 讘注砖讛 讚讻谞讬住讛 诪讛讛讬讗 讚讬专讜砖诇诪讬 讗讘诇 诇讗 诪讜讚讛 讘诇讗 转注砖讛 讜诇驻讬讻讱 驻讜讟专 诪拽专讘谉 讜讙诐 诇讚讘专讬讜 讬砖 诇讬讬砖讘 诇砖讜谉 讛诪砖谞讛 讚拽转谞讬 注诇 注砖讛 讜诇"转 讜拽专讬 诇驻专讬砖讛 讘诇砖讜谉 注砖讛 讻讚驻讬专' 讜诇讗 转注砖讛 讛讬讬谞讜 诇讗讜 讚讘谞讚讛 讙诪讜专讛 砖诇讗 讬拽专讘 讗诇 讛谞讚讛 诪诪砖 讜拽转谞讬 砖讛谉 讞讬讬讘讬谉 注诇 讛驻专讬砖讛 拽专讘谉 讻诪讜 砖讞讬讬讘讬谉 注诇 讛谞讚讛 讛讙诪讜专讛 讜讛讞诪讬专 讛讻转讜讘 讘驻专讬砖讛 讬讜转专 诪谞讚讛 注爪诪讛 砖讗讬谉 讘讛 诇讗 诇讗 转注砖讛 诇注砖讜转 讞讝讜拽 讜讻谉 讘讻谞讬住讛 诇诪"讚 砖讛讜讗 讚讗讜专讬讬转讗 讜讝讛 诪讘讜讗专:



讗"专 讛讜谞讗 讞讬讬讘 砖转讬诐 驻讬' 驻注诪讬' 砖讬转讞讬讬讘 讛诪砖诪砖 注诐 讛讟讛讜专讛 讜谞诪爪讗转 讟诪讗讛 讘谞转讬讬诐 讞讬讬讘 讘' 讞讟讗转 讜讻讚诪驻专砖 讜讗讝讬诇 讗' 注诇 讛讻谞讬住讛 讜讗' 注诇 讛驻专讬砖讛 驻讬' 诇驻讬 砖讘讻诇 讗' 诪讛诐 诇"转 讻诪"砖 诇注讬诇: 



讘诪讗讬 讜讻讜' 讜讻诇诇讗 讚砖诪注转讬谉 讚诇注讜诇诐 讗讬谉 讞讬讜讘 拽专讘谉 注诇 讛讻谞讬住讛 讻砖讛讬讛 砖诇讗 讘住诪讜讱 诇讜住转讛 讚讗谞讜住 讛讜讗 讜讻谉 诇注讜诇诐 讗讬谉 讞讬讬讘 讞讟讗转 注诇 讛驻专讬砖讛 讗诇讗 讘注诐 讛讗专抓 砖讗讬谞讜 讬讜讚注 砖讗住讜专 诇驻专讜砖 讜讛讜讬 砖讜讙讙 讚讗诇讜 讘转"讞 砖讬讜讚注 砖讗住讜专 诇驻专讜砖 讗讬谉 讞讬讬讘 拽专讘谉 讚讛讗 讻讬讜谉 讚讗诪专' 诇讜 谞讟诪讗转讬 讜驻讬专砖 诪讝讬讚 讛讜讗 讗讻谞讬住讛 讛讜讗 讚诪讞讬讬讘 讻住讘讜专 讬讻讜诇谞讬 诇讘注讜诇 讻转讘 专砖"讬 讝"诇 讜讗"转 讜讘诇讗讜 讟讜诪讗讛 谞诪讬 诇讞讬讬讘 诪砖讜诐 讘注讬诇讛 住诪讜讱 诇讜住转 (讗诇讗 讘砖谞讟诪' 讘谞转讬讬') 讜转讬' 讗讬谉 讝讛 拽讜砖讬讗 砖讗讬谉 讞讬讜讘 讻专转 讜讞讟讗转 住诪讜讱 诇讜住转讛 讗诇讗 讘砖谞讟诪讗 讘谞转讬讬诐 讜讘讘注讬诇转 讛讟讜诪讗讛 讛讛讬讗 砖讜讙讙 讛讜讗 讚住讘讜专 讬讻讜诇谞讬 诇讘注讜诇 注讻"诇:





讛诪讗讬专讬

讝专 砖砖诪砖 讞讬讬讘 诪讬转讛 讛驻讱 讘爪谞讜专讗 注诇 讛讚专讱 砖讘讗专谞讜 讗诐 诇讗 讛讜注讬诇 讘讛驻讜讻讛 讻诇讜诐 讜讛讜讗 砖讛讬讛 诪注讜讻诇 讘诇讗 讛驻讜讻讜 讘讗讜转讜 讝诪谉 讘注爪诪讜 驻讟讜专 讜讗诐 讛讜注讬诇 讘讛驻讜讻讜 注讚 砖诇讗 讛讬转讛 讗讜转讛 讞转讬讻讛 诪转注讻诇转 讘诇讗 讛驻讜讻讜 讗讜 讗驻讬' 砖讛讬转讛 诪转注讻诇转 讗诇讗 砖讛讜讗 拽专讘 讗转 讛注讻讜诇 讞讬讬讘 砖讻诇 拽讬专讜讘 注讘讜讚讛 注讘讜讚讛 讛讬讗 讜讬"诪 讛驻讜讱 爪讬谞讜专讗 讞讬转讜讬 讙讞诇讬诐 讜爪谞讜专讗 讛讜讗 讗爪诇诐 讛讘拽注转 砖讗讞讝讛 讛讗讜专 讘诪拽爪转讛 讜讛驻讱 讘讛 讻讚讬 砖讬转讞讝拽 讘讛 讛讗砖 讜转转讗讻诇 讛讞转讬讻讛 讘诪讛专讛:



讟讛讜专 砖谞讻谞住 诇讘讬转 讛诪谞讜讙注 讚专讱 讗讞讜专讬讜 讗驻讬' 谞讻谞住 讻诇讜 讞讜抓 诪讞讜讟诪讜 讟讛讜专 砖谞' 讜讛讘讗 讗诇 讛讘讬转 讚专讱 讘讬讗讛 讟诪讗讛 转讜专讛 讗讘诇 讗诐 谞讻谞住 讻诇讜 讟诪讗 诪"诪 诇讗 讬讛讗 讗诇讗 讗讞讚 诪讻诇讬诐 砖讘讘讬转 讛专讬 讻诇 诪讛 砖讘讘讬转 讟诪讗:



讟诪讗 砖谞讻谞住 诇诪拽讚砖 讚专讱 讙讙讜转 驻讟讜专 诪谉 讛讻专转 砖谞' 讜讗诇 讛诪拽讚砖 诇讗 转讘讗 讚专讱 讘讬讗讛 讗住专讛 转讜专讛:



讙讙讬谉 砖讘注讝专讛 讗讬谉 讗讜讻诇讬谉 讘讛谉 拽讚砖讬 拽讚砖讬诐 讛谞讗讻诇讬谉 诇驻谞讬诐 诪谉 讛拽诇注讬诐 砖注拽专 讛拽讚砖 注诇 讛专爪驻讛 讜讛讗讜讬专 注讚 讛讙讙 讜讻谉 讗讬谉 砖讜讞讟讬谉 讘讛诐 拽讚砖讬诐 拽诇讬诐 讜讗讬 讗转讛 讗讜诪专 讻谉 讘讗讻讬诇转谉 砖谞讗讻诇讬谉 讛诐 讘讻诇 讛注讬专:



讻讘专 讛转讘讗专 砖讛讬讞讬讚 讻诇 砖讗诐 砖讙讙 讞讬讬讘 注诇 砖讙讙转讜 讞讟讗转 拽讘讜注讛 讞讬讬讘 注诇 诇讗 讛讜讚注 砖诇讜 讗砖诐 转诇讜讬 讜转讜诇讛 诇讜 注讚 砖讬讜讚注 住驻拽讜 讜讬讘讬讗 拽专讘谉 讜诇讗 讛讜讚注 砖诇讜 讛讜讗 砖谞住转驻拽 诇讜 讗诐 砖讙讙 讗诐 诇讗讜 讜讚讬谉 讗砖诐 转诇讜讬 讛讜讗 讘住驻拽 砖讬砖 讘讜 讗讬住讜专 讘讜讚讗讬 讻讙讜谉 砖讗讻诇 讞诇讘 讜谞住转驻拽 讗诐 讻讝讬转 讗诐 驻讞讜转 讗讜 砖讛讬讜 砖诐 讞转讬讻讛 砖诇 讞诇讘 讜讞转讬讻讛 砖诇 砖讜诪谉 讜讗讻诇 讗讞转 诪讛谉 讘砖讜讙讙 讜讗讬谉 讬讚讜注 讗讬讝讜 讗讻诇 讗讘诇 讗诐 讛讬转讛 砖诐 讞转讬讻讛 住驻拽 讞诇讘 住驻拽 砖讜诪谉 讘砖讜讙讙 讗讬谉 讻讗谉 讗砖诐 转诇讜讬 讛讜讗讬诇 讜讗讬谉 讻讗谉 讗住讜专 讘专讜专 讜诪诪讛 砖讻转讘谞讜 诇诪讚转 砖讗讬谉 诪讘讬讗讬谉 讗砖诐 转诇讜讬 注诇 诇讗 讛讜讚注 砖诇 讟讜诪讗转 诪拽讚砖 讜拽讚砖讬讜 砖讛专讬 讗讬谉 砖讙讙转讜 讞讟讗转 拽讘讜注讛 讗讘诇 诪讘讬讗讬谉 讗讜转讜 注诇 诇讗 讛讜讚注 砖讘谞讚讛:



讝讛 砖讘讬讗专谞讜 砖讛诪砖诪砖 注诐 讛讟讛讜专讛 讜专讗转讛 砖讗诐 驻专砖 诪讬讚 讞讬讬讘 拽专讘谉 注诇 砖讙讙转讜 讬砖 爪讚讚讬谉 砖讞讬讬讘 讘讛 砖转讬 拽专讘谞讜转 讗讞转 注诇 讛讻谞讬住讛 讜讗讞转 注诇 讛驻专讬砖讛 讜讬砖 爪讚讚讬谉 砖讗讬谞讜 诪转讞讬讬讘 讗诇讗 讗讞转 讜讬砖 爪讚讚讬谉 砖讗讬谉 讞讬讬讘 讘讛 拽专讘谉 讜讻讬爪讚 讛讜讗 讚讘专 讝讛 讗诐 讛讬讛 转诇诪讬讚 讞讻诐 讜讬讜讚注 砖诪讜讝讛专 讛讜讗 砖诇讗 诇讘讗 注诇讬讛 住诪讜讱 诇讜住转讛 诪驻谞讬 砖讛讚诐 诪诪讛专 诇讘讗 讘讻讞 讘讬讗讛 讜住诪讱 讘注爪诪讜 诇讘讗 注诇讬讛 讜诇讛砖转诪专 砖诇讗 转转注讜专专 讚诪讛 诇讘讬讗转讜 讜讞讟讗 讘讻讜谞转讜 讜讛专讬 讝讛 砖讜讙讙 砖讛专讬 讛讬讛 住讘讜专 诇注砖讜转 诪诇讗讻转讜 讘诪转讜谉 讜砖诇讗 讘讻讞 注讚 砖诇讗 讬转注讜专专 讚诪讛 诇讘讬讗转讜 讜讻谉 砖讛讬讛 讬讜讚注 砖讻诇 砖谞转注讜专专 讚诪讛 讗住讜专 诇驻专讜砖 诪讬讚 讜讞讟讗 讜驻专砖 讛专讬 讝讛 讞讬讬讘 注诇 讛讻谞讬住讛 砖讛专讬 砖讜讙讙 讛讜讗 讜诪砖讜诐 讘讬讗讛 讙讜驻讛 砖诇 住诪讜讱 诇讜住转讛 讗讬谞讜 谞拽专讗 诪讝讬讚 砖讗诇讜 诇讗 谞转注讜专专 讚诪讛 讗讬谉 讻专转 讜拽专讘谉 诇住诪讜讱 诇讜住转讛 注讚 砖转讟诪讗 讜讘讘讬讗转 讛讟讜诪讗讛 诪讬讛讗 砖讜讙讙 讛讜讗 讻诪讜 砖讻转讘谞讜 讜讗讬谞讜 讞讬讬讘 注诇 讛驻专讬砖讛 拽专讘谉 砖讛专讬 讘讝讜 诪讝讬讚 讛讜讗 讜讗讬谉 讞诇讜祝 讘驻专讬砖讛 讘讬谉 住诪讜讱 诇讜住转讛 诇讗讬谉 住诪讜讱 讜讗诐 讛讬讛 讛讚讘专 讘砖讗讬谉 住诪讜讱 诇讜住转讛 驻讟讜专 注诇 砖谞讬讛诐 注诇 讛讻谞讬住讛 驻讟讜专 砖讛专讬 讗谞讜住 讛讜讗 讜注诇 讛驻专讬砖讛 驻讟讜专 砖诪讝讬讚 讛讜讗:





专"讬 诪讬讙讗砖

诪转谞讬' 讜讝讜 讛讬讗 诪爪讜转 注砖讛 砖讘诪拽讚砖 砖讗讬谉 讞讬讬讘讬谉 注诇讬讛 驻讬' 砖讗讬谉 讛爪讘讜专 砖注砖讜 讻讛讜专讗转 讘讬转 讚讬谉 讞讬讬讘讬谉 注诇讬讛 讜讚讬讬拽讬谞谉 讘讙诪专讗 讛讬讻讗 拽讗讬 讚拽讗 转谞讬 讝讜 讛讬讗 讛转诐 拽讗讬 讚转谞谉 讘讛讜专讬讜转 (讚祝 讞' 注"讘) 讛讜专讜 讘"讚 诇注讘讜专 注诇 诪爪讜转 诇讗 转注砖讛 讜注砖讛 砖讘诪拽讚砖 讗讬谉 讞讬讬讘讬谉 驻讬专讜砖 讗讬谉 讞讬讬讘讬谉 爪讘讜专 砖注砖讜 讻讛讜专讗转 讘讬转 讚讬谉 讗讬谉 讞讬讬讘讬谉 讘驻专 讛注诇诐 砖诇 讛爪讘讜专 注诇 注砖讛 讜注诇 诇讗 转注砖讛 砖讘诪拽讚砖 驻讬' 讻讙讜谉 砖谞讟诪讗 讛爪讬讘讜专 讘注讝专讛 讜讛讜专讜 讗讜转诐 砖诇讗 诇爪讗转 诪砖诐 砖谞诪爪讗 砖讟注讜 讘讗讬住讜专 注砖讛 讜诇讗 转注砖讛 注砖讛 砖讛谉 讞讬讬讘讬谉 诇爪讗转 讜诇"转 诪驻谞讬 砖讗住讜专 诇讛谉 诇砖讛讜转 砖诐 讜转谞讬 讛砖转讗 讘讛讚讬 诪转谞讬' 讝讛讜 诪爪讜转 注砖讛 砖讘诪拽讚砖 砖讗讬谉 讞讬讬讘讬谉 注诇讬讛 爪讬讘讜专 砖注砖讜 讻讛讜专讗转 讘讬转 讚讬谉.



诪转谞讬' 讜讗讬讝讜 讛讬讗 诪爪讜转 注砖讛 砖讘谞讚讛 砖讞讬讬讘讬谉 注诇讬讛 驻讬专讜砖 砖讞讬讬讘谉 注诇讬讛 爪讬讘讜专 砖注砖讜 讻讛讜专讗转 讘讬转 讚讬谉 讛讬讛 诪砖诪砖 注诐 讛讟讛讜专讛 讜讗诪专讛 诇讜 谞讟诪讗转讬 讜驻讬专砖 诪讬讚 讞讬讬讘 砖讬爪讬讗转讜 讛谞讗讛 诇讜 讻讘讬讗转讜 驻讬' 讜谞拽专讗 诪爪讜转 注砖讛 诇驻讬 砖讗讜诪专讬诐 诇讜 砖讛讛 讜诇讗 转爪讗 诇讗诇转专. 讗转诪专 讗讘讬讬 诪砖诪讬讛 讚专' 讞讬讬讗 讘专 专讘 讗诪专 讞讬讬讘 砖转讬诐 讞讚讗 讗讻谞讬住讛 砖讛讬讛 诇讜 砖诇讗 诇讬讻谞住 讗诇讬讛 讻诇诇 讜讞讚讗 讗驻专讬砖讛 砖讻讬讜谉 砖谞讻谞住 讜讛专讙讬砖 讘讛 砖谞讟诪讗转 讛讬讛 诇讜 诇砖讛讜转 讜诇讗 诇驻专讜砖讬 诪讬讚 诇驻讬 砖讬爪讬讗转讜 讛谞讗讛 诇讜 讻讘讬讗转讜 讛讜讬 讘讛 专讘讗 讘诪讗讬 讗诇讬诪讗 住诪讜讱 诇讜住转讛 讜诪讗谉 讗讬诇讬诪讗 讘转诇诪讬讚 讞讻诐 砖讛讜讗 讬讜讚注 砖诪讜讝讛专讬谉 讘谞讬 讬砖专讗诇 诇驻专讜砖 诪谞砖讜转讬讛谉 住诪讜讱 诇讜住转谉 讜讬讜讚注 砖诪讬 砖讛讜讗 诪砖诪砖 注诐 讛讟讛讜专讛 讜讗诪专讛 诇讜 谞讟诪讗转讬 砖讗住讜专 诇驻专讜砖 诪诪谞讛 诇讗诇转专 讘砖诇诪讗 讗讻谞讬住讛 诪讬讞讬讬讘 拽专讘谉 砖讗祝 注诇 驻讬 砖转诇诪讬讚 讞讻诐 讛讜讗 讜讬讜讚注 讛讜讗 砖诪讜讝讛专讬谉 讘谞讬 讬砖专讗诇 诇驻专讜砖 诪谞砖讬讛谉 住诪讜讱 诇讜住转谉 砖诪讗 转讟诪讗 讻砖讛讬讗 转讞转讬讜 讗祝 注诇 驻讬 讻谉 讗讬谞讜 诪讝讬讚 讘讻讱 诪驻谞讬 砖注诇讛 注诇 讚注转讜 砖讛讜讗 讬讻讜诇 诇讛砖转诪专 讘讘注讬诇转讜 讻讚讬 砖诇讗 转讛讗 专讜讗讛 讚诐 讻砖讛讬讗 转讞转讬讜 诇驻讬 砖讛讚诐 讗讬谞讜 诪诪讛专 诇讘讜讗 讘讻讞 讛讘注讬诇讛 讗诇讗 讗驻专讬砖讛 讗诪讗讬 讞讬讬讘 拽专讘谉 诪讝讬讚 讛讜讗 砖讛专讬 转诇诪讬讚 讞讻诐 讛讜讗 讜讬讜讚注 砖讛讜讗 讗住讜专 诇驻专讜砖 诪诪谞讛 诪讬讚 注讚 砖讬诪讜转 讛讗讘专 讜讗诇讗 讘注诐 讛讗专抓 砖讗讬谞讜 讬讜讚注 砖诪讜讝讛专讬' 讘谞讬 讬砖专讗诇 诇驻专讜砖 诪谞砖讬讛谉 住诪讜讱 诇讜住转谉 讜讙诐 讗讬谞讜 讬讜讚注 砖讻诇 诪讬 砖讛讜讗 诪砖诪砖 注诐 讛讟讛讜专讛 讜讗诪专讛 诇讜 谞讟诪讗转讬 砖讗住讜专 诇驻专讜砖 诪诪谞讛 诪讬讚 讜谞诪爪讗 砖讛讜讗 砖讜讙讙 讘砖转讬讛谉 讚讻讬讜谉 讚砖转讬 砖讙讙讜转 讗诇讜 讘注谞讬谉 讘注讬诇转 谞讬讚讛 讛谉 讛讜讬 诇讬讛 讻讗讻诇 砖谞讬 讝讬转讬 讞诇讘 讘讛注诇诐 讗讞讚 砖讗讬谞讜 讞讬讬讘 讗诇讗 讗讞转 讜讗诪讗讬 拽讗 讗诪专转 讚讞讬讬讘 砖转讬诐 讜讗诇讗 讘砖诇讗 住诪讜讱 诇讜住转讛 讜讘诪讗谉 讗讬 讘转诇诪讬讚 讞讻诐 讜诇讗 讞讚讗 诇讗 谞讬讞讬讬讘 讚讻谞讬住讛 讗讜谞住 讛讜讗 讜讗驻专讬砖讛 诪讝讬讚 讛讜讗 讜讗讬 讘注诐 讛讗专抓 讘砖诇诪讗 讗驻专讬砖讛 砖讜讙讙 讛讜讗 讻诪讜 砖讗诪专谞讜 讗诇讗 讗讻谞讬住讛 讗谞讜住 讛讜讗 讛讚专 讗诪专 专讘讗 诇注讜诇诐 讘住诪讜讱 诇讜住转讛 讜讻讙讜谉 砖讛讜讗 转诇诪讬讚 讞讻诐 讜讬讜讚注 讛讜讗 砖诪讜讝讛专讬谉 诇驻专讜砖 诪谞砖讬讛谉 住诪讜讱 诇讜住转谉 讗讘诇 注诇讛 讘讚注转讜 砖讛讜讗 讬讻讜诇 诇讛砖转诪专 讻讚讬 砖诇讗 转专讗讛 讚诐 讜讗讬谞讜 转诇诪讬讚 讞讻诐 注诇 讛驻专讬砖讛 诇驻讬 砖诇讗 讛讬讛 讬讜讚注 砖诪讬 砖讛讬讛 诪砖诪砖 注诐 讛讟讛讜专讛 讜讗诪专讛 诇讜 谞讟诪讗转讬 砖讗住讜专 讛讜讗 诇驻专讜砖 诪讬讚 讜谞诪爪讗 砖讜讙讙 讘讻谞讬住讛 讜砖讜讙讙 讘驻专讬砖讛 讜诇驻讬讻讱 讞讬讬讘 砖转讬诐 讜诇讬讻讗 诇诪讬诪专 讛讻讗 讗讻诇 砖谞讬 讝讬转讬 讞诇讘 讘讛注诇诐 讗讞讚 讛讜讗 诇驻讬 砖注谞讬谉 砖讙讙转 讛讻谞讬住讛 讗讬谞讜 诪注谞讬谉 砖讙讙转 讛驻专讬砖讛 砖讛专讬 砖讙讙转 讛讻谞讬住讛 诇讗讜 讘诪讜转专 讜讗住讜专 讛讬转讛 砖讙讙转讜 讻诪讜 砖讛讬转讛 砖讙讙转 讛驻专讬砖讛 讗诇讗 讘讬讻讜诇 诇讘注讜诇 讜讗讬谉 讬讻讜诇 讛讜讗 砖讛讬转讛 砖讙讙转讜 讜诇注讜诇诐 讬讜讚注 讛讬讛 砖诪讜讝讛专 讛讜讗 砖诇讗 诇讘注讜诇 讗讜转讛 住诪讜讱 诇讜住转讛 讜讻讬讜谉 砖讻谉 砖注谞讬谉 砖讙讙转 讛讻谞讬住讛 讗讬谞讜 诪注谞讬谉 砖讙讙转 讛驻专讬砖讛 讗讬谉 讻讗谉 讚专讱 诇讜诪专 讗讻诇 砖谞讬 讝转讬诐 砖诇 讞诇讘 讘讛注诇诐 讗讞讚 讛讜讗 谞诪爪讗 注讻砖讬讜 砖转诇诪讬讚 讞讻诐 诇注讜诇诐 讗驻专讬砖讛 驻讟讜专 讛讜讗 诪拽专讘谉 砖讛专讬 诪讝讬讚 讛讜讗 讜诇讬讻讗 诇讗讬驻诇讜讙讬 讘驻专讬砖讛 讘讬谉 住诪讜讱 诇讜住转讛 讘讬谉 讘砖诇讗 住诪讜讱 诇讜住转讛 讜讗讻谞讬住讛 讗讬 讘砖讗讬谉 住诪讜讱 诇讜住转讛 驻讟讜专 讛讜讗 诪拽专讘谉 讚讛讗 讗谞讜住 讛讜讗 讜讘住诪讜讱 诇讜住转讛 诪讞讬讬讘 拽专讘谉 讚砖讜讙讙 讛讜讗 讚住讘专 讬讻讜诇 讗谞讬 诇讘注讜诇 讘诇讗 讚诐 讜注诐 讛讗专抓 诇注讜诇诐 讗驻专讬砖讛 讞讬讬讘 拽专讘谉 讚讛讗 砖讜讙讙 讛讜讗 诇驻讬 砖讗讬谞讜 讬讜讚注 砖诪讬 砖讛讬讛 诪砖诪砖 注诐 讛讟讛讜专讛 讜讗诪专讛 诇讜 谞讟诪讗转讬 砖讗住讜专 讛讜讗 诇驻专讜砖 诪讬讚 讜讙诐 讗讻谞讬住讛 讘住诪讜讱 诇讜住转讛 砖讜讙讙 讛讜讗 砖讛专讬 讗讬谞讜 讬讜讚注 砖诪讜讝讛专讬谉 讛谉 讘谞讬 讬砖专讗诇 诇驻专讜砖 诪谞砖讬讛谉 住诪讜讱 诇讜住转谉 讗诇讗 砖讗讬谞讜 讞讬讬讘 讘砖转讬 砖讙讙讜转 讗诇讜 讗诇讗 讞讟讗转 讗讞转 诪砖讜诐 讚讗讻诇 砖谞讬 讝讬转讬 讞诇讘 讘讛注诇诐 讗讞讚 讛讜讗 砖讛专讬 讘砖转讬 砖讙讙讜转 讗诇讜 注谞讬谉 讗住讜专 讜诪讜转专 讛讜讗 砖谞转注诇诐 注诇讬讜 讗讘诇 讗讻谞讬住讛 砖诇讗 讘住诪讜讱 诇讜住转讛 诇注讜诇诐 驻讟讜专 讛讜讗 诪砖讜诐 讚讗谞讜住 讛讜讗 讜讻讬讜谉 砖讻谉 讗讬 讗转讛 诪讜爪讗 诇注讜诇诐 诪讬 讛讜讗 诪转讞讬讬讘 讘讘注讬诇讛 讗讞转 砖转讬诐 讗讻谞讬住讛 讜讗驻专讬砖讛 讗诇讗 讘诪讬 砖讛讬讛 转诇诪讬讚 讞讻诐 诇讝讜 讜讗讬谞讜 转诇诪讬讚 讞讻诐 诇讝讜 讻诪讜 砖讗诪专谞讜.





诪讛专砖"讗 - 讞讬讚讜砖讬 讛诇讻讜转

讘讚"讛 讗驻讬' 谞讻谞住 讻讜' 讜诇讬讻讗 诇诪讬诪专 讚讗讬爪讟专讬讱 诇讜诪专 讚讛讻讗 讟注讜谉 讻讘讜住 讻讜' 讚讘讻诇 注谞讬谉 讻转讬讘 (讜讻讜') 讜讛讗讜讻诇 讘讘讬转 讬讻讘住 讘讙讚讬讜 注讻"诇 讻爪"诇 诪爪讗转讬 诪讜讙讛 讜拽"诇:


讘讚"讛 讗讘诇 讞讬讬讘讬谉 讻讜' 讚诇讗 转驻专讜砖 讘讛谞讗讛 诪专讜讘讛 注讻"诇 谞拽讟讬 讛讗讬 诇讬砖谞讗 诇讗讘讬讬 讚诇拽诪谉 讚诪讞讬讬讘 讛诪砖诪砖 诪转 讘注专讬讜转 讗讘诇 诇专讘讗 讚住"诇 讚讛诪砖诪砖 诪转 讘注专讬讜转 驻讟讜专 谞讬讞讗 讘驻砖讬讟讜转 讟驻讬 讚诇讗 转驻专讜砖 讘讛谞讗讛 讻诇诇 拽讗诪专 讜讚讜"拽:





讞讻诪转 砖诇诪讛

讙诪' 讜讛讗 拽诪"诇 讻讜' 讻爪"诇:





专砖"砖

讙诪专讗 讚专讱 讘讬讗讛 讗住专讛 转讜专讛 讜诪住转驻讬谞讗 诪讞讘专讬讗. 谞专讗讛 讚注"讻 讛讜讗 讚讘专讬 专' 讗讜砖注讬讗 讜拽讜砖讬讬转 讗"讛 讻讜' 讛讬讗 诪住转诪讗 讚讙诪专讗:



讙诪' 砖诐 讛讜讬 讘讛 专讘讛. 谞专讗讛 讚爪"诇 专讘讗 讜讻讚诇拽诪谉 讛讚专 讗诪专 专讘讗 讜讻谉 讘转讜住' 砖诐 讚"讛 讗讬 讘注"讛 讻转讘讜 讚专讘讗 诇讟注诪讬' 讻讜'. 讜注讬' 讘砖讘转 (注' 讘') 转讚"讛 谞讜讚注:



专砖"讬 讚"讛 讜讞讬讬讘 砖转讬诐. 爪"诇 讞讬讬讘 讘诇讗 讜讬"讜:



转讚"讛 讜讗讬谉 讗讜讻诇讬谉. 注讬' 讻讛"讚 谞"诇 讚驻转讞 讛注讝专讛 砖讘讚讘专讬讛诐 讟"住 讜爪"诇 驻转讞 讛讛讬讻诇 讻讬 讘住讜讙讬讗 讚砖诐 诇讗 谞讝讻专 驻转讞 讛注讝专讛 讗讜诇诐 注讬拽专 讚讘专讬讛诐 转诪讜讛 诪讗讚 讚砖诐 诪住拽讬谞谉 讚诇讗讻讬诇讛 诇讗 讘注讬谞谉 谞讙讚 讛驻转讞 讗砖专 诇讝讗转 谞"诇 讚讛爪讬讜谉 讟"住 讜爪专讬讱 诇爪讬讬谉 讜讗讬谉 砖讜讞讟讬谉 砖诐 拽拽"诇 讜讘讚讘专讬讛诐 爪"诇 讘砖注转 砖讞讬讟讛 讜转诪讬讛谞讬 注诇 讛诪诇"诪 砖讛注转讬拽 讚讘专讬讛诐 讻讗砖专 讛诐 讘驻"讬 诪诪注讛"拽 讛"讙 讜诇讗 讛注讬专 诪讗讜诪讛 专拽 砖住讬讬诐 注"讚 讜诇讗 专讗讬转讬 诇专讘讬谞讜 砖讛讝讻讬专 讚"讝:



转讚"讛 讗讬. 讗注"驻 砖讛讜讗 诪讝讬讚 注讛"驻. 注诪砖"讻 讘专讛"驻:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讚专讱 讘讬讗讛 讗住专讛 转讜专讛. 注讬讬谉 讝讘讞讬诐 讚祝 驻讘 注"讘 转讜住' 讚"讛 诇讗:


转讜住' 讚"讛 讗驻讬' 讜讻讜' 驻专讬讱 诇注讜诇讗. 砖诐 讗讬转讗 专讘 讛讜砖注讬讗 讜注讬讬谉 注讬专讜讘讬谉 讚祝 住讞 注"讗 转讜住' 讚"讛 讗诪专:


讚"讛 讜讗讬谉 砖讜讞讟讬谉 讜讻讜' 讜讛"讛 讚讗讬谉 讗讜讻诇讬谉. 注讬讬谉 转砖讜' 讛专砖讘"讗 住讬' 诇讚:





砖注专讬 转讜专转 讘讘诇

(讬讝 讘) 讜讟诪讗 砖谞讻谞住 讚专讱 讙讙讬谉 诇讛讬讻诇 驻讟讜专.鈥斪ぷ�' 讘讗讜驻谉 砖诇讗 砖讛讛 讻讚讬 讛砖转讞讜讬讛, 讗讘诇 讗诐 砖讛讛 讜讚讗讬 讞讬讬讘, 讚诇讗 讙专注 诪谞讟诪讗 讻砖讛讜讗 讘注讝专讛. 砖讜讘 诪爪讗转讬 诇诪"诇 讛诇' 讘讬讛诪"拽 驻"讙 讛讬"讟, 砖讻转讘 讻谉 (讜注"砖 砖讛讗专讬讱).


(砖诐 转讜住驻讜转) 讚"讛 讜讗讬谉 砖讜讞讟讬诐 讜讻讜' 讚讗讻讬诇讛 讘注讝专讛 诇讗 砖讬讬讻讗 讘拽讚砖讬诐 拽诇讬诐.鈥斪愖欁犠� 讬讜讚注 诇诪讛 诇讗 砖讬讬讱 讗讻讬诇讛 讘注讝专讛 讘拽"拽, 讜诇讛讬驻讱 诪爪讬谞讜 诇拽诪谉 (讟讜 讗): "讗讟讜 诇讞诪讬 转讜讚讛 讘注讝专讛 诪讬 诇讗 诪转讗讻诇讬".

